Boicotul care n-a fost. Mult zgomot pe internet, puțini oameni la piață. „Mai mare daraua decât ocaua, multe tarabe sunt goale”
Politicianul ultranaționalist Călin Georgescu i-a îndemnat pe români să nu meargă luni, 10 februarie, la supermarket și să aleagă „produsele românești” din piețe. În ciuda imaginii nostalgice pe care încearcă să o evoce candidatul la alegerile prezidențiale, una dintre cele mai mari piețe din București se împărțea între roșii românești și banane ecuadoriene.